760 BE AUGMENTIS SCIENTIARUM 



fit ut principis ira, quae fortasse si non evulgaretur sponte 

 concideret, magis figatur, et veluti principle jam facto hominis 

 deturbandi in praecipitium illius feratur. Postremo, secessus 

 iste aliquid sapit ex malevolo, et temporibus infenso ; id quod 

 malum indignationis malo suspicionis cumulat. Ad curationem 

 autem pertinent ista : primo, caveat ante omnia ne stupiditate 

 quadam, aut etiam animi elatione, indignationem principis 

 minime sentire aut inde prout debeat affici videatur : hoc est, 

 ut et vultum, non ad tristitiam contumacem, sed ad moestitiam 

 gravem atque inodestam componat; et in rebus quibuscunque 

 agendis se minus solito hilarem et laetum ostendat; quin et in 

 rem suam erit, amici alicujus opera et sermone apud principem 

 uti, qui quanto doloris sensu in intimis excrucietur tempestive 

 insinuet. Secundo, occasiones omnes vel minimas sedulo evi- 

 tet, per quas aut res ipsa quaB indignation! causam praebuit 

 refricetur, aut princeps denuo excandescendi et ipsum quacun- 

 que de causa coram aliis objurgandi ansam arripiat. Tertio, 

 perquirat etiam diligenter occasiones omnes, in quibus opera 

 ejus principi grata esse possit; ut et voluntatem promptam 

 *edimendi culpam praeteritam ostendat, et princeps suus sentiat 

 quali tandem servo, si eum dimittat, privari se contigerit. 

 Quarto, culpam ipsam aut sagaciter in alios transferat, aut 

 animo illam non malo commissam esse insinuet, aut etiam 

 malitiam illorum, qui ipsum regi detulerunt vel rem supra 

 modum aggravarunt, indicet. Denique in omnibus evigilet, et 

 curationi sit intentus. 



PARABOLA. 



17. Primus in causa sua Justus ; turn venit alter a pars, et 



inquirit in eum, 1 



EXPLICATIO. 



Prima in unaquaque causa informatio, si paulisper animo 

 judicis insederit, altas radices agit, eumque imbuit et occupat ; 

 adeo ut' a3gre elui possit, nisi aut manifesta aliqua falsitas in 

 materia informationis, aut artificium aliquod in eadem exhibenda 

 deprehendatur. Etenim nuda et simplex defensio, licet justa 

 sit et praeponderans, vix praBJudicium informationis primae com- 

 pensare, aut libram justitiae semel propendentem ad aequilibrium 

 reducere per se valet. Itaque et judici tutissimum ut nihil 

 quod ad merita causae spectat praelibetur priusquam utraque 



1 Prov. xviii. 17. 



